
 30.3.2017
 BG
 Официален вестник на Европейския съюз
 L 85/33
 РЕШЕНИЕ НА СЪВМЕСТНИЯ КОМИТЕТ НА ЕИП
 No 214/2015
 от 25 септември 2015 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2017/521]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение (ЕС) 2015/646 на Комисията от 23 април 2015 г. в съответствие с член 3, параграф 3 от Регламент (ЕС) No 528/2012 на Европейския парламент и на Съвета относно бактериалните култури, предназначени за намаляване на органичните твърди вещества и за пускане на пазара с тази цел (1), следва да бъде включено в Споразумението за ЕИП.
 (2)
 Решение за изпълнение (ЕС) 2015/655 на Комисията от 23 април 2015 г. в съответствие с член 3, параграф 3 от Регламент (ЕС) No 528/2012 на Европейския парламент и на Съвета, относно предлагана на пазара формулация за борба с комарите на основата на полидиметил силоксан (2) следва да бъде включено в Споразумението за ЕИП.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 12ннв (Решение за изпълнение 2014/402/ЕС на Комисията) в глава XV от приложение II към Споразумението за ЕИП се вмъкват следните точки:
 „12ннг.
 32015 D 0646: Решение за изпълнение (ЕС) 2015/646 на Комисията от 23 април 2015 г. в съответствие с член 3, параграф 3 от Регламент (ЕС) No 528/2012 на Европейския парламент и на Съвета относно бактериалните култури, предназначени за намаляване на органичните твърди вещества и за пускане на пазара с тази цел (ОВ L 106, 24.4.2015 г., стр. 79).
 12ннд.
 32015 D 0655: Решение за изпълнение (ЕС) 2015/655 на Комисията от 23 април 2015 г. в съответствие с член 3, параграф 3 от Регламент (ЕС) No 528/2012 на Европейския парламент и на Съвета, относно предлагана на пазара формулация за борба с комарите на основата на полидиметил силоксан (ОВ L 107, 25.4.2015 г., стр. 75).“
 Член 2
 Текстовете на решения за изпълнение (ЕС) 2015/646 и (ЕС) 2015/655 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2015 година.
 За Съвместния комитет на ЕИП
 Председател
 Ingrid SCHULERUD
 (1) ОВ L 106, 24.4.2015 г., стр. 79.
 (2) ОВ L 107, 25.4.2015 г., стр. 75.
 (*1) Без отбелязани конституционни изисквания.
 